CELEX: 32007D0609
Language: da
Date: 2007-09-10 00:00:00
Title: 2007/609/EF: Kommissionens beslutning af 10. september 2007 om fastlæggelse af, hvilke foranstaltninger der er berettigede til EF-tilskud inden for rammerne af programmerne til bekæmpelse af skadegørere på planter og planteprodukter i de franske oversøiske departementer samt på Azorerne og Madeira (meddelt under nummer K(2007) 4140)

15.9.2007   
            
            
               DA
            
            
               Den Europæiske Unions Tidende
            
            
               L 242/20
            
         
      KOMMISSIONENS BESLUTNING
   
   af 10. september 2007
   om fastlæggelse af, hvilke foranstaltninger der er berettigede til EF-tilskud inden for rammerne af programmerne til bekæmpelse af skadegørere på planter og planteprodukter i de franske oversøiske departementer samt på Azorerne og Madeira
   (meddelt under nummer K(2007) 4140)
   (Kun den franske og den portugisiske udgave er autentiske)
   (2007/609/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 247/2006 af 30. januar 2006 om særlige foranstaltninger på landbrugsområdet i EU’s fjernområder (1), særlig artikel 17, stk. 3, første afsnit, andet punktum, og
   ud fra følgende betragtninger:
   
               (1)
            
            
               Plantesundheden i landbrugsproduktionen i de franske oversøiske departementer samt på Azorerne og Madeira lider under ufordelagtige klimatiske forhold og specifikke problemer, der skyldes de særlige karakteristika ved de skadegørere, der forekommer i disse områder. De pågældende medlemsstater har vedtaget programmer til bekæmpelse af disse skadegørere.
            
         
               (2)
            
            
               Ved forordning (EF) nr. 247/2006 blev der vedtaget nye regler for EF-tilskud til plantesundhedsforanstaltninger i EU's fjernområder. Det bør derfor fastlægges på ny, hvilke foranstaltninger i de franske oversøiske departementer samt på Azorerne og Madeira der kan komme i betragtning til EF-tilskud, samt hvilke udgifter der er støtteberettigede.
            
         
               (3)
            
            
               Kommissionens beslutning 93/522/EØF af 30. september 1993 om fastlæggelse af, hvilke foranstaltninger der er berettigede til at modtage EF-støtte til programmer til bekæmpelse af skadegørere på planter eller planteprodukter i de franske oversøiske departementer samt Azorerne og Madeira (2) bør derfor udskiftes.
            
         
               (4)
            
            
               Ved Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (3) er der fastlagt foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet.
            
         
               (5)
            
            
               Beslutning 93/522/EØF bør derfor ophæves.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Plantesundhed —
            
         VEDTAGET FØLGENDE BESLUTNING:
   Artikel 1
   De foranstaltninger i programmerne til bekæmpelse af skadegørere i de franske oversøiske departementer samt på Azorerne og Madeira, som er berettigede til EF-tilskud, jf. artikel 17, stk. 1, i forordning (EF) nr. 247/2006, er beskrevet i bilaget til denne beslutning.
   Foranstaltningerne skal have tilknytning til alle eller nogle af programmerne til bekæmpelse af skadegørere som defineret i artikel 2, stk. 1, litra e), i direktiv 2000/29/EF.
   Artikel 2
   Beslutning 93/522/EØF ophæves.
   Henvisninger til den ophævede beslutning betragtes som henvisninger til nærværende beslutning.
   Artikel 3
   Denne beslutning anvendes fra den 1. januar 2007.
   Artikel 4
   Denne beslutning er rettet til Den Franske Republik og Den Portugisiske Republik.
   
      Udfærdiget i Bruxelles, den 10. september 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EUT L 42 af 14.2.2006, s. 1. Ændret ved forordning (EF) nr. 2013/2006 (EUT L 384 af 29.12.2006, s. 13).
   
      (2)  EFT L 251 af 8.10.1993, s. 35. Ændret ved beslutning 96/633/EF (EFT L 283 af 5.11.1996, s. 58).
   
      (3)  EFT L 169 af 10.7.2000, s. 1. Senest ændret ved Kommissionens direktiv 2007/41/EF (EUT L 169 af 29.6.2007, s. 51).
   
      BILAG
      STØTTEBERETTIGEDE FORANSTALTNINGER OG UDGIFTER
      DEL A
      Støtteberettigede foranstaltninger
      
                  1)
               
               
                  Foranstaltninger vedrørende kendskabet til den lokale plantesundhed:
                  
                              a)
                           
                           
                              officielle studier og undersøgelser til forbedring af kendskabet til den lokale situation med hensyn til skadegørere:
                              
                                          i)
                                       
                                       
                                          kortlægning af forekomsten af skadegørere
                                       
                                    
                                          ii)
                                       
                                       
                                          vurdering af skadegøreres økonomiske konsekvenser
                                       
                                    
                                          iii)
                                       
                                       
                                          vurdering af risikoen for udvikling af skadegørere
                                       
                                    
                        
                              b)
                           
                           
                              studier og undersøgelser med henblik på overvågning af de områder, der skal beskyttes mod indslæbning af skadegørere.
                           
                        
            
                  2)
               
               
                  Forebyggende foranstaltninger mod skadegørere på planter eller planteprodukter:
                  
                              a)
                           
                           
                              forebyggende foranstaltninger vedrørende planter, planteprodukter og andre genstande, der kan tænkes at være angrebet
                           
                        
                              b)
                           
                           
                              inspektioner hos producenter med henblik på at sikre, at planter eller planteprodukter opfylder plantesundhedskravene
                           
                        
                              c)
                           
                           
                              etablering af officielle plantesundhedsmæssige overvågnings- og varslingsordninger for afgrøder/beplantninger, der kan blive angrebet af skadegørere
                           
                        
                              d)
                           
                           
                              officielle laboratorie- eller markforsøg med henblik på udforskning af mulighederne for at forhindre eller begrænse skader forårsaget af skadegørere:
                              
                                          i)
                                       
                                       
                                          undersøgelse af resistente sorter
                                       
                                    
                                          ii)
                                       
                                       
                                          undersøgelse af kemiske, biologiske eller forebyggende bekæmpelsesmetoder
                                       
                                    
                                          iii)
                                       
                                       
                                          studier vedrørende skadegøreres biologi
                                       
                                    
                        
                              e)
                           
                           
                              studier vedrørende forbedrede metoder til diagnosticering af skadegørere.
                           
                        
            
                  3)
               
               
                  Afhjælpende foranstaltninger mod skadegørere på planter eller planteprodukter:
                  
                              a)
                           
                           
                              iværksættelse af officielle bekæmpelsesprogrammer for flere beplantninger mod skadegørerangreb på afgrøder/beplantninger og naturlig flora, herunder skove
                           
                        
                              b)
                           
                           
                              afhjælpende foranstaltninger mod skadegørere på planter og planteprodukter:
                              
                                          i)
                                       
                                       
                                          destruktion
                                       
                                    
                                          ii)
                                       
                                       
                                          gasning og andre typer behandling
                                       
                                    
                                          iii)
                                       
                                       
                                          laboratorieanalyser.
                                       
                                    
                        
            
                  4)
               
               
                  Tekniske støtteforanstaltninger i forbindelse med programmer til bekæmpelse af skadegørere på planter og planteprodukter:
                  
                              a)
                           
                           
                              støtte til udstyr og drift af laboratorier, der foretager diagnosticering eller bestemmelse af skadegørere for de officielle tjenester i Fællesskabets fjernområder
                           
                        
                              b)
                           
                           
                              assistance til etablering og drift af produktionsenheder for biologisk bekæmpelse
                           
                        
                              c)
                           
                           
                              assistance til etablering og drift af udstyr til gasning og oplagring af planter og planteprodukter, der underkastes plantesundhedsmæssig kontrol
                           
                        
                              d)
                           
                           
                              teknisk oplæring af personalet med ansvar for gennemførelsen af bekæmpelsesprogrammerne
                           
                        
                              e)
                           
                           
                              informationskampagner for landbrugere eller offentlige beslutningstagere om bekæmpelsesmetoder for en eller flere beplantninger, herunder:
                              
                                          i)
                                       
                                       
                                          etablering og udvikling af informationsnetværk vedrørende plantesundhed (edb, papir osv.)
                                       
                                    
                                          ii)
                                       
                                       
                                          uddannelsesarrangementer for landbrugere
                                       
                                    
                                          iii)
                                       
                                       
                                          officielle informationsmøder for landbrugere, offentlige beslutningstagere og organisationer, der berøres af bekæmpelsesprogrammerne.
                                       
                                    
                        
            DEL B
      Støtteberettigede udgifter
      
                  1)
               
               
                  Personaleudgifter i forbindelse med levering af specifikke tjenesteydelser som led i aftaler om levering af tjenesteydelser
               
            
                  2)
               
               
                  Hjælpematerialer og udstyr, der er anvendt til gennemførelse af foranstaltningerne
               
            
                  3)
               
               
                  Køb af tjenesteydelser eller leje af transportmidler, for så vidt de er nødvendige for gennemførelsen af foranstaltningerne.